
E L Ő T E R J E S Z T É S
(a Képviselő-testület 2026. június 30-i rendes, nyilvános ülésére)
Tárgy: Döntés GINOP-7.1.9-17-2018-00024 pályázat keretein belül beszerzett kiskocsik állandó használatáról
Tisztelt Képviselő-testület!

Hortobágy Község Önkormányzata a GINOP-7.1.9-17-2018-00024 pályázat keretein belül a Képviselő-testület a 121/2023. (IX. 14.) Hö. határozata alapján kézi erővel húzható gyermek- és kisebb tárgyak szállítására alkalmas kiskocsikat szerzett be. Sikerült beszerzni 30 db összecsukható árnyékolóval ellátott gyerekszállító kiskocsit, illetve 100 db húzható fémvázas, fa, fékezhető – kormányozható kiskocsit.
A pályázati szándék a kiskocsik nagyrendezvényeken történő használata volt, melyekkel a hozzánk érkező családok gyermekeiket, a vásárlók pedig a vásártéren vásárolt árut húzhatták volna. Az eszközök használatát korlátozott módon sikerült hasznosítani, így a beszerzett eszközök kihasználtságát további célokkal - amelyek illeszkednek a pályázathoz - érdemes lehet növelni.

A GINOP-7.1.9-17-2018-00024 pályázatot önkormányzatunk konzorciumban valósította meg többek között a Hortobágyi Nemzeti Park Igazgatósággal, illetve a Hortobágyi Természetvédelmi és Génmegőrző Nonprofit Kft-vel.

Megvalósítási helyszín volt többek között a horotbágyi vásártér, folyópart, csárdakert, Mátai Ménes, Pusztai Állatpark.

2026. április 1-től a Pusztai Állatparknak (4071 Hortobágy, Tornyidomb 1.) új bérlője lett. Az üzemeltető 2026. júniusában személyesen megkereste önkormányzatunkat, azzal, hogy az állatpark bejárhatósága és az ottani látogatók komfortjának növelése miatt, szeretne kiskocsikat biztosítani a családoknak, látogató csoportoknak az állatpark területének bejárásához.
Azzal a kérdéssel fordult Önkormányzatunkhoz, hogy a GINOP pályázaton beszerzett kiskocsikat tudnánk-e számára biztosítani a céljai megvalósításához.
Azt gondolom, hogy függetlenül az üzemeltetőtől a Pusztai Állatpark, mint megvalósítási helyszín része volt a pályázatnak, ebből kifolyólag az ugyanabból a pályázatból finanszírozott eszközök az eszközök kihasználtsága növelése céljából pozitívan hat a fenntartásra. A cél az, hogy a hortobágyra látogatók minél magasabb színvonalon, minél magasabb szintű szolgáltatást kapjanak a projektben szereplő turisztikai célpontokon.
Javaslom, hogy az összesen 130 db kiskocsi kerüljön díjmentes használatra átadásra, azzal, hogy mindkét fajtából 10-10 db a Puszati Állatparkba legyen kihelyezve, azonban az állatpark üzemeltetőjének a Penge Maréja Kft-nek  lehetősége legyen, adott esetben a teljes készlet erejéig használni azokat.
Kérem a tisztlet Képviselő-testületi tagokat, hogy az előterjesztés megtárgyalását követően határozati javaslatokat fogadják el. 
HATÁROZATI   JAVASLAT
Magyarország helyi önkormányzatairól 2011. évi CLXXXIX. törvény 107. § alapján Hortobágy Község Képviselő-testülete az alábbi döntést hozza:

Hortobágy Község Önkormányzata kössön együttműködési megállapodást a Pusztai Állatpark üzemeltetőjével, melyben a GINOP-7.1.9-17-2018-00024 pályázat keretein belül beszerzett 30 db összecsukható árnyékolóval ellátott gyerekszállító kiskocsit, illetve 100 db húzható fémvázas, fa, fékezhető – kormányozható kiskocsit átad használatra a Pusztai Állatparkban történő használatra.
A megállapodás határozott időre 2028.12.31-ig szóljon.

A megállapodásba kerüljön rögzítésre, hogy 10-10 db kiskocsi kerül tárolásra a Pusztai Állatparkban, azonban az üzemeltetőnek lehetősége van adott esetben az összes eszközt használni.
A Képviselő-testület felhatalmazza a polgármestert, hogy a döntés alapján a szükséges intézkedéseket megtegye, a szerződést, megállapodást aláírja.

